CELEX: 42013X0327(03)
Language: fi
Date: 2013-03-27 00:00:00
Title: Yhdistyneiden kansakuntien Euroopan talouskomission (UNECE) sääntö N:o 62 – Ohjaustangolla varustettuja moottorikäyttöisiä ajoneuvoja koskevat yhdenmukaiset hyväksymisvaatimukset luvattomalta käytöltä suojaamisen osalta

27.3.2013   
            
            
               FI
            
            
               Euroopan unionin virallinen lehti
            
            
               L 89/37
            
         Vain alkuperäiset UNECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä on hyvä tarkastaa UNECE:n asiakirjan TRANS/WP.29/343 viimeisimmästä versiosta. Asiakirja saatavana osoitteessa:
   http://www.unece.org/trans/main/wp29/wp29wgs/wp29gen/wp29fdocstts.html.
   Yhdistyneiden kansakuntien Euroopan talouskomission (UNECE) sääntö N:o 62 – Ohjaustangolla varustettuja moottorikäyttöisiä ajoneuvoja koskevat yhdenmukaiset hyväksymisvaatimukset luvattomalta käytöltä suojaamisen osalta
   Sisältää kaiken voimassa olevan tekstin seuraaviin asti:
   Täydennys nro 2 säännön alkuperäiseen versioon - Voimaantulopäivä: 10. lokakuuta 2006.
   SISÄLTÖ
   SÄÄNTÖ
   
               1.
            
            Soveltamisala
         
               2
            
            Määritelmät
         
               3.
            
            Hyväksynnän hakeminen
         
               4.
            
            Hyväksyntä
         
               5.
            
            Yleiset vaatimukset
         
               6.
            
            Erityiset vaatimukset
         
               7.
            
            Ajoneuvotyypin tai ajoneuvon suojalaitteen muutokset
         
               8.
            
            Tuotannon vaatimustenmukaisuus
         
               9.
            
            Seuraamukset vaatimustenmukaisuudesta poikkeavasta tuotannosta
         
               10.
            
            Tuotannon lopettaminen
         
               11.
            
            Hyväksyntätesteistä vastaavien teknisten tutkimuslaitosten sekä hallinnollisten yksiköiden nimet ja osoitteet
         LIITTEET
   
               Liite 1
            
            Ilmoitus
         
               Liite 2
            
            Hyväksyntämerkkien asettelu
         
               Liite 3
            
            Tyypin 3 suojalaitteiden kulumistesti
         1.   SOVELTAMISALA
   
               1.1
            
            
               Tätä sääntöä sovelletaan luokkien L1–L7
                   (1) ajoneuvoihin, jos ne on varustettu ohjaustangoilla.
            
         2.   MÄÄRITELMÄT
   Tässä säännössä sovelletaan seuraavia määritelmiä:
   
               2.1
            
            
               ’Ajoneuvon hyväksynnällä’ tarkoitetaan ajoneuvotyypin hyväksyntää sen luvattoman käytön eston osalta.
            
         
               2.2
            
            
               ’Ajoneuvotyypillä’ tarkoitetaan moottoriajoneuvoja, jotka eivät eroa toisistaan seuraavilta olennaisilta ominaisuuksiltaan:
               
                           2.2.1
                        
                        
                           valmistajan ilmoitus ajoneuvotyypistä
                        
                     
                           2.2.2
                        
                        
                           ajoneuvon niiden osien järjestely tai rakenne, joihin suojalaite vaikuttaa
                        
                     
                           2.2.3
                        
                        
                           suojalaitteen tyyppi.
                        
                     
         
               2.3
            
            
               ’Suojalaitteella’ tarkoitetaan ajoneuvon luvattoman käytön estämiseksi tarkoitettua järjestelmää, joka lukitsee ohjauksen tai voimansiirron. Järjestelmä voi olla
               
                           2.3.1
                        
                        
                           tyyppi 1: laite, joka vaikuttaa lukkiuttavasti yksinomaan ohjaukseen
                        
                     
                           2.3.2
                        
                        
                           tyyppi 2: laite, joka vaikuttaa lukkiuttavasti ohjaukseen samaan aikaan ajoneuvon moottorin sammuttavan laitteen kanssa
                        
                     
                           2.3.3
                        
                        
                           tyyppi 3: laite, joka esikuormitettuna vaikuttaa ohjaukseen samaan aikaan ajoneuvon moottorin sammuttavan laitteen kanssa
                        
                     
                           2.3.4
                        
                        
                           tyyppi 4: laite, joka vaikuttaa lukkiuttavasti voimansiirtoon.
                        
                     
         
               2.4
            
            
               ’Ohjauksella’ tarkoitetaan ohjauksen hallintalaitetta (ohjaustankoja), ohjauspylvästä koteloineen, ohjausakselia ja kaikkia muita osia, jotka vaikuttavat suoraan suojalaitteen toimintaan.
            
         
               2.5
            
            
               ’Yhdistelmällä’ tarkoitetaan erityisesti suunniteltua ja valmistettua lukitusjärjestelmän vaihtoehtoa, joka oikein käytettynä mahdollistaa lukitusjärjestelmän toiminnan.
            
         
               2.6
            
            
               ’Avaimella’ tarkoitetaan laitetta, joka on suunniteltu ja valmistettu vain sen avulla käytettäväksi suunnitellun ja valmistetun lukitusjärjestelmän käyttämiseen.
            
         3.   HYVÄKSYNNÄN HAKEMINEN
   
               3.1
            
            
               Luvattoman käytön estävään suojalaitteeseen liittyvää ajoneuvotyypin tyyppihyväksyntää hakee ajoneuvon valmistaja tai tämän edustaja.
            
         
               3.2
            
            
               Hakemukseen on liitettävä kolmena kappaleena jäljempänä mainitut asiakirjat sekä seuraavat tiedot:
               
                           3.2.1
                        
                        
                           ajoneuvotyyppiä koskeva yksityiskohtainen kuvaus sen ajoneuvon osan tai niiden ajoneuvon osien järjestelystä ja rakenteesta, johon tai joihin suojalaite vaikuttaa
                        
                     
                           3.2.2
                        
                        
                           riittävän yksityiskohtaiset ja sopivassa mittakaavassa esitetyt piirustukset suojalaitteesta ja sen asentamisesta ajoneuvoon
                        
                     
                           3.2.3
                        
                        
                           suojalaitteen tekninen kuvaus.
                        
                     
         
               3.3
            
            
               Tyyppihyväksyntätesteistä vastaavalle tekniselle tutkimuslaitokselle on toimitettava
               
                           3.3.1
                        
                        
                           hyväksyttävää ajoneuvotyyppiä edustava ajoneuvo, jos tutkimuslaitos sitä pyytää, ja
                        
                     
                           3.3.2
                        
                        
                           tutkimuslaitoksen pyynnöstä sellaiset ajoneuvon osat, jotka tutkimuslaitos katsoo tämän säännön kohdissa 5 ja 6 määrättyjen tarkastusten kannalta olennaisiksi.
                        
                     
         4.   HYVÄKSYNTÄ
   
               4.1
            
            
               Jos tämän säännön mukaisesti hyväksyttäväksi toimitettu ajoneuvo täyttää kohtien 5 ja 6 vaatimukset, kyseiselle ajoneuvotyypille on myönnettävä tyyppihyväksyntä.
            
         
               4.2
            
            
               Kullekin hyväksytylle tyypille annetaan hyväksyntänumero. Hyväksyntänumeron kahdesta ensimmäisestä numerosta (tällä hetkellä 00, eli sääntö on alkuperäisessä muodossaan) käy ilmi muutossarja, joka sisältää ne sääntöön tehdyt tärkeät tekniset muutokset, jotka ovat hyväksynnän myöntämishetkellä viimeisimmät. Sama sopimusosapuoli ei saa antaa samaa numeroa samalle ajoneuvotyypille, joka on varustettu muuntyyppisellä suojalaitteella tai jonka suojalaite on asennettu eri tavoin, eikä toiselle ajoneuvotyypille.
            
         
               4.3
            
            
               Tähän sääntöön perustuvasta ajoneuvotyypin hyväksynnästä tai sen epäämisestä on ilmoitettava tätä sääntöä soveltaville sopimuksen osapuolille tämän säännön liitteessä 1 olevan mallin mukaisella lomakkeella, jonka mukana ovat hyväksynnän hakijan toimittamat enintään A4-kokoiset (210 × 297 mm) tai tähän kokoon taitetut ja sopivassa mittakaavassa olevat piirustukset suojalaitteesta ja sen asennuksesta (2).
            
         
               4.4
            
            
               Jokaiseen tämän säännön perusteella hyväksyttyyn ajoneuvotyyppiin on kiinnitettävä näkyvästi hyväksyntälomakkeessa määriteltyyn helppopääsyiseen paikkaan kansainvälinen hyväksyntämerkki, joka koostuu seuraavista osista:
               
                           4.4.1
                        
                        
                           E-kirjain ja hyväksynnän myöntäneen maan tunnusnumero, jotka ovat ympyrän sisällä
                        
                     
                           4.4.2
                        
                        
                           tämän säännön numero, R-kirjain, viiva ja hyväksyntänumero kohdassa 4.4.1 tarkoitetun ympyrän oikealla puolella.
                        
                     
         
               4.5
            
            
               Kohdassa 4.4.1 määriteltyä tunnusta ei tarvitse toistaa, jos ajoneuvo vastaa ajoneuvotyyppiä, joka on hyväksytty yhden tai useamman sopimukseen sisältyvän muun säännön perusteella maassa, joka on myöntänyt hyväksynnän tämän säännön perusteella. Tällöin sääntöjen ja hyväksyntien numerot sekä kaikkien niiden sääntöjen lisäsymbolit, joiden perusteella on myönnetty hyväksyntä maassa, joka on myöntänyt hyväksynnän tämän säännön perusteella, on sijoitettava pystysarakkeisiin kohdassa 4.4.1 määritellyn tunnuksen oikealle puolelle.
            
         
               4.6
            
            
               Hyväksyntämerkin on oltava selvästi luettavissa ja pysyvä.
            
         
               4.7
            
            
               Hyväksyntämerkki on sijoitettava valmistajan kiinnittämään ajoneuvon tyyppikilpeen tai sen lähelle.
            
         
               4.8
            
            
               Tämän säännön liitteessä 2 annetaan esimerkkejä hyväksyntämerkeistä.
            
         5.   YLEISET VAATIMUKSET
   
               5.1
            
            
               Suojalaite on suunniteltava sellaiseksi, että
               
                           5.1.1
                        
                        
                           se on kytkettävä pois toiminnasta, jotta ajoneuvoa voidaan ohjata, ajaa tai siirtää suoraan eteenpäin,
                        
                     
                           5.1.2
                        
                        
                           jos suojalaite on tyyppiä 4, se on kytkettävä pois toiminnasta voimansiirron vapauttamiseksi. Jos laitteen kytkee toimintaan pysäköintilaitteen hallintalaite, sen on toimittava samanaikaisesti ajoneuvon moottorin sammuttavan laitteen kanssa,
                        
                     
                           5.1.3
                        
                        
                           avaimen saa pois ainoastaan silloin, kun lukonkieli on täysin kytkettynä tai täysin pois kytkettynä. Kaikkien avaimen väliasentojen, jotka saattavat myöhemmin vapauttaa lukonkielen, vaikka suojalaitteen avain asetettaisiin paikalleen, on oltava mahdottomia.
                        
                     
         
               5.2
            
            
               Kohdan 5.1 ehtojen on täytyttävä, kun avainta käytetään ainoastaan kerran.
            
         
               5.3
            
            
               Kohdassa 5.1 mainittu suojalaite ja ajoneuvon osat, joihin se vaikuttaa, on suunniteltava siten, että niitä ei ole mahdollista nopeasti ja huomiota herättämättä avata, saattaa toimintakyvyttömäksi eikä tuhota esimerkiksi käyttämällä yleisesti saatavilla olevia, halpoja ja helposti kätkettäviä työkaluja, laitteita tai välineitä.
            
         
               5.4
            
            
               Suojalaite on asennettava ajoneuvon alkuperäisvarusteeksi (eli varusteeksi, jonka valmistaja on asentanut ennen ensimmäistä vähittäismyyntiä). Lukko on asennettava tukevasti suojalaitteeseen. (Lukon mahdollinen pois ottaminen käyttämällä avainta sen jälkeen, kun suojalevy tai muu pidättävä laite on otettu pois, ei ole vaatimuksen vastaista.)
            
         
               5.5
            
            
               Avaimella toimivassa lukkojärjestelmässä on oltava erilaisia avainyhdistelmiä vähintään 1 000 taikka vuosittain valmistettujen ajoneuvojen määrää vastaava määrä, jos valmistusmäärä on alle 1 000. Samantyyppisissä ajoneuvoissa kunkin yhdistelmän esiintymistiheyden on oltava noin yksi tuhannesta.
            
         
               5.6
            
            
               Avaimen ja lukon koodaus ei saa olla näkyvissä.
            
         
               5.7
            
            
               Lukko on suunniteltava, rakennettava ja asennettava siten, että on mahdotonta saada lukitussa asennossa olevaa avainpesää käännetyksi alle 0,245 mdaN:n vääntömomentilla muulla kuin oikealla avaimella, ja
               
                           5.7.1
                        
                        
                           tappisylinterin tapauksessa siinä on enintään kaksi samanlaista haittatappia, jotka toimivat vierekkäin samaan suuntaan, ja samassa lukossa on enintään 60 prosenttia samanlaisia haittatappeja,
                        
                     
                           5.7.2
                        
                        
                           levysylinterin tapauksessa siinä on enintään kaksi samanlaista haittalevyä, jotka toimivat vierekkäin samaan suuntaan, ja samassa lukossa on enintään 50 prosenttia samanlaisia haittalevyjä.
                        
                     
         
               5.8
            
            
               Suojalaitteen on oltava sellainen, että tahaton vaaratilanteita aiheuttava lukkiutuminen ajoneuvon liikkuessa ja moottorin käydessä ei ole mahdollista.
            
         
               5.9
            
            
               Tyypin 1, 2 tai 3 suojalaitteen on toiminta-asennossa kestettävä molempiin suuntiin ohjauspylvään akselin suuntaista 20 mdaN:n staattista vääntömomenttia ilman, että ohjausmekanismi vahingoittuu turvallisuutta vaarantavasti.
            
         
               5.10
            
            
               Tyypin 1, 2 tai 3 suojalaite on suunniteltava siten, että ohjaus voidaan lukita ainoastaan vähintään 20 asteen kulmassa vasemmalle tai oikealle suorasta kulkulinjasta.
            
         6.   ERITYISET VAATIMUKSET
   
               6.1
            
            
               Suojalaitteen on kohdassa 5 vahvistettujen yleisten vaatimusten lisäksi täytettävä seuraavat erityiset vaatimukset:
               
                           6.1.1
                        
                        
                           Jos suojalaite on tyyppiä 1 tai 2, lukko voidaan lukita ainoastaan avainta liikuttamalla ohjaustankojen ollessa sopivassa asennossa lukonkielen saamiseksi oikeaan loveen.
                        
                     
                           6.1.2
                        
                        
                           Jos suojalaite on tyyppiä 3, ainoastaan ajoneuvon käyttäjä voi esikuormittaa lukonkielen avaimen kiertämisen yhteydessä tai sen lisäksi. Kun lukonkieli on esikuormitettu, avainta ei voi ottaa pois muuten kuin kohdan 5.1.3 määräysten mukaisesti.
                        
                     
         
               6.2
            
            
               Jos suojalaite on tyyppiä 2 tai 3, lukonkieli ei saa olla kytkettävissä, kun laite on ajoneuvon moottorin käynnistämisen mahdollistavassa asennossa.
            
         
               6.3
            
            
               Jos suojalaite on tyyppiä 3, laitteen toiminta ei saa olla estettävissä laitteen ollessa kytkettynä toimintaan.
            
         
               6.4
            
            
               Jos suojalaite on tyyppiä 3, laitteen on pysyttävä hyvässä toimintakunnossa ja erityisesti oltava kohtien 5.7, 5.8, 5.9 ja 6.3 vaatimusten mukainen senkin jälkeen, kun sille on tehty 2 500 lukituskierrosta kumpaankin suuntaan tämän säännön liitteessä 3 eritellyssä testissä.
            
         7.   AJONEUVOTYYPIN TAI AJONEUVON SUOJALAITTEEN MUUTOKSET
   
               7.1
            
            
               Kaikista ajoneuvotyyppiin tai ajoneuvon suojalaitteeseen tehtävistä muutoksista on ilmoitettava ajoneuvotyypin hyväksyneelle hallinnolliselle yksikölle. Hallinnollinen yksikkö voi tämän jälkeen
               
                           7.1.1
                        
                        
                           katsoa, ettei tehdyillä muutoksilla todennäköisesti ole merkittäviä kielteisiä vaikutuksia ja että ajoneuvo täyttää joka tapauksessa edelleen vaatimukset, tai
                        
                     
                           7.1.2
                        
                        
                           vaatia testien suorittamisesta vastaavalta tekniseltä tutkimuslaitokselta uuden testausselosteen.
                        
                     
         
               7.2
            
            
               Hyväksynnän vahvistus tai epääminen, jossa eritellään muutokset, annetaan tiedoksi kohdan 4.3 mukaisella menettelyllä tätä sääntöä soveltaville sopimuksen sopimuspuolille.
            
         8.   TUOTANNON VAATIMUSTENMUKAISUUS
   
               8.1
            
            
               Kaikkien ajoneuvojen, joissa on tässä säännössä määrätyn mukainen hyväksyntämerkki, on oltava hyväksytyn ajoneuvotyypin mukaisia suojalaitteen tyypin, suojalaitteen ajoneuvoon asennuksen ja niiden osien osalta, joihin suojalaite vaikuttaa.
            
         
               8.2
            
            
               Kohdassa 8.1 tarkoitetun vaatimustenmukaisuuden todentamiseksi on tehtävä riittävä määrä pistokokeita sarjavalmisteisille ajoneuvoille, jotka on varustettu tämän säännön mukaisella hyväksyntämerkillä.
            
         9.   SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA
   
               9.1
            
            
               Tämän säännön nojalla ajoneuvolle myönnetty tyyppihyväksyntä voidaan peruuttaa, jos kohdassa 8.1 määrättyjä vaatimuksia ei noudateta.
            
         
               9.2
            
            
               Jos tätä sääntöä soveltava sopimuksen osapuoli peruuttaa aiemmin myöntämänsä hyväksynnän, sen on viipymättä ilmoitettava tästä muille tätä sääntöä soveltaville sopimuspuolille lähettämällä hyväksyntälomakkeen jäljennöksen, jonka lopussa on allekirjoitettuna ja päivättynä suuraakkosin merkintä ”HYVÄKSYNTÄ PERUUTETTU”.
            
         10.   TUOTANNON LOPETTAMINEN
   Jos hyväksynnän haltija lopettaa kokonaan tämän säännön perusteella hyväksytyn ajoneuvotyypin valmistamisen, hyväksynnän haltijan on ilmoitettava tästä hyväksynnän myöntäneelle viranomaiselle. Kun kyseinen viranomainen saa asiaa koskevan ilmoituksen, sen on ilmoitettava tästä muille sääntöä soveltaville sopimuksen sopimuspuolille lähettämällä hyväksyntälomakkeen jäljennös, jonka lopussa on allekirjoitettuna ja päivättynä suuraakkosin merkintä ”TUOTANTO LOPETETTU”.
   11.   HYVÄKSYNTÄTESTEISTÄ VASTAAVIEN TEKNISTEN TUTKIMUSLAITOSTEN SEKÄ HALLINNOLLISTEN YKSIKÖIDEN NIMET JA OSOITTEET
   Tätä sääntöä soveltavien sopimuksen osapuolien on ilmoitettava Yhdistyneiden kansakuntien sihteeristölle hyväksyntätesteistä vastaavien teknisten tutkimuslaitosten sekä niiden hallintoviranomaisten nimet ja osoitteet, jotka myöntävät hyväksynnän ja joille muissa maissa myönnetystä hyväksynnän tai hyväksynnän epäämisen tai peruuttamisen varmistavat lomakkeet on lähetettävä.
   
      (1)  Ajoneuvojen rakennetta koskevan konsolidoidun päätöslauselman (R.E.3) liitteen 7 määritelmän mukaisesti (asiakirja TRANS/WP.29/78/Rev.1/Amend.2, sellaisena kuin se on viimeksi muutettuna muutoksella 4).
   
      (2)  Vuoden 1958 sopimuksen sopimuspuolten tunnusnumerot annetaan ajoneuvojen rakennetta koskevan konsolidoidun päätöslauselman (R.E.3) (asiakirja ECE/TRANS/WP.29/78/Rev.2/Amend.1) liitteessä 3.
   
      LIITE 1
      
         ILMOITUS
      
      (Enimmäiskoko: A4 (210 × 297 mm))
      
         
   
   
      LIITE 2
      
         HYVÄKSYNTÄMERKKIEN ASETTELU
      
      Malli A
      (Ks. tämän säännön kohta 4.4)
      
         
      Edellä esitetty ajoneuvoon kiinnitetty hyväksyntämerkki osoittaa, että kyseinen ajoneuvotyyppi on hyväksytty luvattomalta käytöltä suojaamisen osalta Alankomaissa (E 4) säännön nro 62 mukaisesti hyväksyntänumerolla 002439. Hyväksyntänumero ilmaisee, että hyväksyntä on myönnetty säännön nro 62 vaatimusten mukaisesti säännön ollessa alkuperäisessä muodossaan.
      Malli B
      (Ks. tämän säännön kohta 4.5)
      
         
      Edellä esitetty ajoneuvoon kiinnitetty hyväksyntämerkki osoittaa, että kyseinen ajoneuvotyyppi on hyväksytty Alankomaissa (E 4) sääntöjen nro 62 ja 10 mukaisesti (1). Hyväksyntänumeroista käy ilmi, että hyväksyntien myöntämispäivinä sääntö nro 62 oli alkuperäisessä muodossaan ja että sääntö nro 10 sisälsi jo muutossarjan 01.
      
         (1)  Toinen numero annetaan ainoastaan esimerkkinä.
   
   
      LIITE 3
      
         TYYPIN 3 SUOJALAITTEIDEN KULUMISTESTI
      
      1.   TESTAUSLAITTEET
      1.1   Testauslaitteisto käsittää seuraavat:
      
                  1.1.1
               
               
                  laite, johon voidaan asentaa tämän säännön kohdan 2.3 mukaisella suojalaitteella varustettu ohjausmekanismin näytekappale
               
            
                  1.1.2
               
               
                  järjestelmä, jolla suojalaite kytketään käyttöön ja pois käytöstä ja joka sisältää avaimen käytön
               
            
                  1.1.3
               
               
                  järjestelmä, jolla ohjausakselia käännetään suojalaitteeseen nähden.
               
            2.   TESTAUSMENETELMÄ
      2.1   Suojalaitteella varustetun ohjauslaitteen näytekappale asennetaan kohdassa 1.1.1 mainittuun laitteeseen.
      2.2   Testausjakso käsittää seuraavat toimet:
      2.2.1   Alkuasento
      Suojalaite kytketään pois toiminnasta ja ohjausakseli käännetään asentoon, joka estää suojalaitteen kytkeytymisen toimintaan.
      2.2.2   Aktivointi
      Suojalaite kytketään pois toiminnasta -tilasta toiminnassa-tilaan käyttämällä avainta.
      2.2.3   Kytkeminen
      Ohjausakselia käännetään niin, että siihen kohdistuva vääntömomentti suojalaitteen kytkeytyessä toimintaan on 5,88 Nm ± 0,25 Nm.
      2.2.4   Kytkeminen pois toiminnasta
      Suojalaite kytketään pois toiminnasta tavanomaisin keinoin, minkä helpottamiseksi vääntömomentti vähennetään nollaan.
      2.2.5   Palauttaminen
      Ohjausakseli käännetään asentoon, joka estää suojalaitteen kytkeytymisen toimintaan.
      2.2.6   Kiertäminen vastakkaiseen suuntaan.
      Toistetaan kohdissa 2.2.2, 2.2.3, 2.2.4 ja 2.2.5 kuvatut toiminnot, mutta ohjausakselia käännetään vastakkaiseen suuntaan.
      2.2.7   Laite kytketään uudelleen toimintaan aikaisintaan kymmenen sekunnin kuluttua edellisestä kytkennästä.
      2.3   Kestävyyssykli toistetaan niin monta kertaa kuin tämän säännön kohdassa 6.4 vaaditaan.